|  |  |
| --- | --- |
|  |  |
|  |  |
|  |  |

# Handleplan for Mødrehjælpens lokalforening i Hillerød 2019

## 

## Generelt om lokalforeningen

Mødrehjælpen Hillerød Lokalforening

Torvet 7

3400 Hillerød

Cvr. Nr. 35151230

Etableret 30.04.2013 (jfr. CVR registret)

## Fokusområder i lokalforeningen i 2019

Det overordnede fokusområde er at støtte Mødrehjælpens landsdækkende arbejde ved at være Mødrehjælpens ansigt udadtil i lokalområdet.

I praksis vil fokus fortsat være en konsolidering af lokalforeningen, og vi vil specielt fokusere på

* Butiksdriften

Hvor vi vil arbejde for et øget salg og et større overskud.

Hvor vi til stadighed vil sikre, at vi har en indbydende og spændende butik, der adskiller sig fra byens øvrige genbrugsbutikker med hensyn til vareudvalg, butiksindretning og kundebetjening.

* Fastholdelse af frivillige, bl.a. gennem:

Afholdelse af frivilligmøder ca. 4 gange om året

Sociale arrangementer ca. 4 gange om året

Introduktionsforløb for nye butiksfrivillige

Opfølgning over for nye frivillige efter 5-6 måneder

Inddragelse af alle frivillige i størst muligt omfang i alle lokalforeningens aktiviteter

* Rekruttering af nye frivillige, bl.a. ved:

Uddeling af Mødrehjælpens ”postkort” på relevante steder, f.eks. bibliotek og frivilligcenter og ved relevante begivenheder som f.eks. Kulturnatten

Kontakt til relevante uddannelsesinstitutioner

Opslag på sociale medier

* Bestyrelsen

Hvor vi fortsat vil styrke samarbejdet samtidig med at vi har en veldefineret arbejdsfordeling

Hvor vi vil deltage i relevante kurser og møder i Mødrehjælpens og andre organisationers regi

Hvor vi vil søge samarbejde med nabo-lokalforeningerne i Helsingør, Lyngby og Egedal

* Fortsat synlighed i lokalområdet, bl.a. gennem:

Samarbejde med sundhedsplejersker og andre myndighedspersoner

Samarbejde med andre organisationer, f. eks. Frivilligcentret

Presseomtale, f.eks. i forbindelse med alle aktiviteter

Opslag 1-2 gange om ugen på de sociale medier, primært facebook og instagram

Et pr-arrangement for vores lokalforening, f.eks. i tilstødende kommuner

## Aktiviteter – generelt

* Vi vil imødekomme ca. 60 ansøgninger til ”Den Rullende Kagemand” (se efterfølgende)
* Vi vil afholde ”Måltidet” for ca. 10 familier (se efterfølgende)
* Vi vil give tilskud til børns deltagelse i idrætsaktiviteter (se efterfølgende)
* Vi vil opstille et juleønsketræ i butikken (se efterfølgende
* Vi vil gennemføre yderligere mindst 3 aktiviteter/arrangementer (se efterfølgende)

|  |  |
| --- | --- |
| **Aktivitet: Den Rullende Kagemand** | |
| **Formål** | Hvorfor: For at give alle børn mulighed for at fejre fødselsdag, således at børn fra familier i sårbare situationer ikke skiller sig ud fra jævnaldrende kammerater |
| **Målgruppe** | Hvem: Børn mellem 3 og 14 år fra familier i sårbare situationer |
| **Tidsplan** | Hvornår: Løbende over hele året |
| **Udgift, samlet** | Hvad budgetteres der med: 55.000 kr. |

|  |  |
| --- | --- |
| **Aktivitet: Måltidet** | |
| **Formål** | Hvorfor: For at give forældre og børn mulighed for en fælles aktivitet og at få fokus på sund, billig mad, der også er let at lave derhjemme. At give forældre og børn mulighed for nye netværk. |
| **Målgruppe** | Hvem: Forældre med børn mellem 6 og 14 år |
| **Tidsplan** | Hvornår: Afholdes to gange om måneden, bortset fra skoleferier |
| **Udgift, samlet** | Hvad budgetteres der med: 15.000 kr. |

|  |  |
| --- | --- |
| **Aktivitet: Idrætsaktiviteter** | |
| **Formål** | Hvorfor: Det kan være en økonomisk belastning for en familie at betale kontingent og udstyr for et barn, der på lige fod med andre børn ønsker at være medlem af en idrætsforening, f.eks. fodbold eller håndbold |
| **Målgruppe** | Hvem: Børn fra familier i sårbare situationer |
| **Tidsplan** | Hvornår: Løbende over hele året |
| **Udgift, samlet** | Hvad budgetteres der med: 10.000 kr. Der søges i videst muligt omfang om friplads i idrætsforeningerne. §18 midler søges. |

|  |  |
| --- | --- |
| **Aktivitet: Juleønsketræ** | |
| **Formål** | Hvorfor: At give børn en julegave, hvis forældrene har begrænsede økonomiske muligheder for selv at give gaver |
| **Målgruppe** | Hvem: Børn fra økonomisk dårligt stillede familier |
| **Tidsplan** | Hvornår: December |
| **Udgift, samlet** | Hvad budgetteres der med: Gaverne købes og betales af borgere i Hillerød og videregives af lokalforeningen. 1.000 kr. hvis ikke alle gaver er købt |

|  |  |
| --- | --- |
| **Aktivitet: Halvdagsudflugter** | |
| **Formål** | Hvorfor: For at give børn en oplevelse, de ellers ikke ville have fået |
| **Målgruppe** | Hvem: Børn og deres forældre fra familier i sårbare situationer |
| **Tidsplan** | Hvornår: Løbende, men fortrinsvis i skoleferier |
| **Udgift, samlet** | Hvad budgetteres der med: 3 ture a’ Max. 6.000 kr. pr. udflugt. §18 midler søges. |

|  |  |
| --- | --- |
| **Aktivitet: Heldagsudflugt** | |
| **Formål** | Hvorfor: For at give børn en oplevelse, de ellers ikke ville have fået |
| **Målgruppe** | Hvem: Børn og deres forældre fra familier i sårbare situationer |
| **Tidsplan** | Hvornår: Skolesommerferien |
| **Udgift, samlet** | Hvad budgetteres der med: 15.000 kr. §18 midler søges. |

|  |  |
| --- | --- |
| **Aktivitet: Teaterture** | |
| **Formål** | Hvorfor: For at introducere børn og deres forældre til nye fælles oplevelser |
| **Målgruppe** | Hvem: Børn og deres forældre fra familier i sårbare situationer |
| **Tidsplan** | Hvornår: Løbende over året |
| **Udgift, samlet** | Hvad budgetteres der med: Der søges om fribilletter. Evt. transportudgifter anslås til 1.000 kr. |

|  |  |
| --- | --- |
| **Aktivitet: Start- og børnepakker** | |
| **Formål** | Hvorfor: For at tilgodese familier, som ikke har ressourcer til at sikre, at barnet har tøj tilpasset alder og årstid |
| **Målgruppe** | Hvem: Børn 0-6 år |
| **Tidsplan** | Hvornår: Løbende over hele året |
| **Udgift, samlet** | Hvad budgetteres der med: 0 kr. Tøjet findes blandt de varer, der indleveres til lokalforeningen og som ikke sælges i butikken |